আসন্ন অস্ট্রেলিয় সফরে তিনটি টি-২০ ও দু’টি একদিনের ম্যাচ খেলতে যাওয়ার আগে ৩৩ বছর বয়সি মহিলা ক্রিকেটারটি জানান,‘প্রায়ই আমাকে লোকে জিজ্ঞাসা করে কবে মেয়েদের আইপিএল হবে৷ এটা কিন্তু খুব ভালো আইডিয়া মেয়েদের ক্রিকেটের প্রচারের জন্য৷ আশা করি আজ নয় কাল মেয়েদের কুড়ি-বিশের টুর্নামেন্টটি ভারতেও হবে৷’ এর সঙ্গেই তিনি যোগ করেন,‘ভারতে অনুষ্ঠিত আসন্ন টি-২০ ওয়ার্ল্ড কাপে ভালো ফল করতে পারলে হয়তো ভারতে মহিলা ক্রিকেটারদের আইপিএলও শুরু হতে পারে৷’